Bob Dylan
Bob Dylan (fon. Bob Dilan) (rođen kao Robert Allen Zimmerman [Robert Alen Zimerman]; Duluth, Minnesota 24. maj 1941.) jest američki pjevač, kompozitor i pjesnik. Bob Dylan je kultna ličnost generacije 1960-ih godina i jedan od najvećih kantautora 20. vijeka. Mnoge Dylanove pjesme obradio je veliki broj izvođača. Često je kroz pjesmu izražavao bunt protiv politike i društvenih dogmi njegovog vremena. Najpoznatije njegove pjesme su The Times They're a-Changin, Blowing in The Wind, Like a Rolling Stone, i druge. Svira gitaru, usnu harmoniku i klavir. Dobio je Nobelovu nagradu za književnost 2016 godine, za stvaranje novih poetskih izražaja unutar velike američke tradicije pjesama.